
Retningslinjer for løp og arrangementer i NVMC regi.
(revidert nov. 2025)
Generelle prinsipper
· Alle arrangementer i NVMC-regi skal gjennomføres på en måte som skaper et godt og tillitsvekkende inntrykk.
· Gjeldende lover, forskrifter og lokale ordensregler skal alltid følges (f.eks. alkoholregler, ordensregler på campingplasser, krav fra brannvesen og politi).
· Ved regularity- og hastighetsløp er arrangøren ansvarlig for at alle regler overholdes, også i dialog med myndigheter og forsikringsselskaper.
· Skogsløpet følger egne retningslinjer.
Profilering
· Alle løp og arrangementer i NVMC regi skal markedsføres på beste måte for lokal klubb og NVMC sentralt. Dette gjelder både lokalt og utad ved bruk av media/sosiale medier.
· NVMC sentralt kan være behjelpelig med brosjyrer og utlån av eventuelt annet relevant utstyr.
Aldersgrenser
· Normal aldersgrense for kjøretøy er 30 år.
· Arrangøren kan selv bestemme annen aldersgrense eller fjerne den, f.eks. ved temaløp.
Klasseinndeling og premiering
· Arrangøren kan fritt velge klasser og premieringsopplegg.
· Forslagene fra Skogsløpet kan brukes som utgangspunkt.
· Klasser og premiering skal opplyses i invitasjonen.
Økonomi
· Alle arrangementer skal være økonomisk selvbærende.
· Deltakeravgifter skal oppgis i invitasjonen.
· Kun løp som er meldt inn i tide til terminlisten kan søke økonomiske garantier/underskuddsdekning.
· Forhåndspåmelding er hovedregel for å sikre god økonomistyring.
· Etter anmelding bør være tydelig dyrere for å sikre riktige bestillinger av premier og plaketter.
· Arrangøren bør vurdere forhåndsbetaling for bedre kontantstrøm og høyere grunnlag for mva-refusjon.
Frister
· Alle NVMC-løp skal meldes inn til terminlisten, som publiseres i Sidevogna nr. 6, samt kalenderen hvert år.
· Arrangementer må meldes inn til terminlisten innen fastsatte frister; for sent innmeldte arrangementer kan avvises.
· Frister kunngjøres av løpskoordinator i Sidevogna.
· Løpskoordinator kan foreslå eller pålegge alternativ dato for arrangementet – dette kan være krav for å bli tatt med i kalenderen.
Logo, premier og plaketter
· Lokale logoer kan brukes på premier og plaketter.
· Unntak: Skogsløpet skal ha en fast årlig design bestemt av NVMCs styre.
· Arrangøren bestiller og betaler selv premier, plaketter osv.
Sikkerhet, redning og beredskap
· Det skal være god tilgang til brann- og redningsutstyr i start- og målområder, overnattingsområder og gjerne også ved poster/matsteder.
· Deltakere bør oppfordres til å bruke hensiktsmessig sikkerhetsutstyr – sikkerhet skal prioriteres fremfor tidsriktig bekledning.
Krav til deltakere og kjøretøy
· Motorsykler og mopeder kan kontrolleres før start.
· Arrangøren kan avvise kjøretøy eller deltakere som ikke tilfredsstiller grunnleggende tekniske eller sikkerhetsmessige krav.

NVMC styret ønsker lykke til med arrangementene.

